

**การดำเนินการตามนโยบาย**

**การบริหารทรัพยากรบุคคล**

**ประจำปีงบประมาณ พ.ศ.๒๕๖๖**

**องค์การบริหารส่วนตำบลวังทอง**

**อำเภอนาวัง จังหวัดหนองบัวลำภู**

**การดำเนินการตามนโยบายการบริหารทรัพยากรบุคคล**

**ขององค์การบริหารส่วนตำบลวังทอง อำเภอนาวัง จังหวัดหนองบัวลำภู**

**......................................................................................**

องค์การบริหารส่วนตำบลวังทอง ได้ดำเนินการตามนโยบายการบริหารทรัพยากรบุคคล ซึ่งเป็นไปตามกฎ ระเบียบ และข้อบังคับที่เกี่ยวข้อง ได้แก่ การวางแผนกำลังคน การสรรหาคนดีคนเก่ง เพื่อปฏิบัติงานตามภารกิจของหน่วยงาน การพัฒนาบุคลากร (การพัฒนาบุคลากร การสร้างทางก้าวหน้าในสายอาชีพ) การพัฒนาคุณภาพชีวิต การบรรจุและแต่งตั้งบุคลากร การประเมินผลการปฏิบ**ั**ติงาน การส่งเสริม จริยธรรมและรักษาวินัยของบุคลากรในหน่วยงาน โดยมีรายละเอียดดังนี้

**๑.นโยบายด้านการวางแผนอัตรากำลัง**

**เป้าประสงค์**

วางแผนกำลังคน กำหนดตำแหน่งใหม่ ปรับปรุงตำแหน่ง ตามคุณลักษณะมาตรฐานกำหนดตำแหน่ง เพื่อปฏิบัติงานตามภารกิจขององค์การบริหารส่วนตำบลวังทอง

**กลยุทธ์**

๑.แต่งตั้งคณะกรรมการในการจัดทำแผนอัตรากำลัง ๓ ปี เพื่อให้การดำเนินงานจัดทำแผนอัตรากำลัง ๓ ปี (พ.ศ.๒๕๖๔-๒๕๖๖) กำหนดตำแหน่งใหม่ ปรับปรุงตำแหน่ง เพื่อความก้าวหน้าในสายงานและตำแหน่งของพนักงานส่วนตำบล สอดคล้องกับภารกิจขององค์การบริหารส่วนตำบลวังทอง

๒.ประกาศใช้แผนอัตรากำลัง ๓ ปี เพื่อดำเนินการสรรหา พนักงานส่วนตำบลโดยวิธีรับโอน และสรรหาพนักงานจ้างตามแผนอัตรากำลังที่ได้กำหนดไว้

**๒.นโยบายด้านการสรรหา คนเก่งเพื่อปฏิบัติงานตามภารกิจของหน่วยงาน**

**เป้าประสงค์**

จัดทำโครงการสรรหาคนเก่ง เพื่อเป็นขวัญและกำลังใจในการปฏิบัติงานของพนักงานส่วนตำบลและพนักงานจ้างขององค์การบริหารส่วนตำบลวังทอง

**กลยุทธ์**

๑.แต่งตั้งคณะกรรมการในโครงการสรรหาคนเก่ง ในแต่ละกองเพื่อสรรหา พนักงานส่วนตำบล พนักงานจ้าง ที่ตั้งใจปฏิบัติงานในตำแหน่งที่ตนเองรับผิดชอบ และปฏิบัติตามกฏและระเบียบที่ตั้งใจไว้อย่างเคร่งครัด

**๓.นโยบายด้านการบรรจุและแต่งตั้งบุคลากร**

**เป้าประสงค์**

๑.ดำเนินการตามแผนอัตรากำลัง ๓ ปี การสรรหาบุคลากรสายงานผู้บริหารและ

สายงานผู้ปฏิบัติที่ว่าง โดยวิธีการบรรจุแต่งตั้ง การรับโอน การย้าย การคัดเลือก ฯลฯ โดยดำเนินการตามหลักเกณฑ์ ขั้นตอนที่คณะกรรมการพนักงานส่วนตำบลจังหวัดหนองบัวลำภู กำหนด

๒ การสรรหาและการเลือกสรรพนักงานจ้าง โดยยึดหลักสมรรถนะ ความเท่าเทียมในโอกาสและประโยชน์ของทางราชการเป็นสำคัญ ด้วยกระบวนการที่ได้มาตรฐาน ยุติธรรม โปร่งใส และเป็นไปตามประกาศกำหนดหลักเกณฑ์ที่คณะกรรมการพนักงานส่วนตำบลจังหวัดหนองบัวลำภู กำหนด

**กลยุทธ์**

ประกาศรับโอนพนักงานส่วนตำบลในตำแหน่งที่ว่าง และสรรหาพนักงานจ้าง

**๔.นโยบายด้านการพัฒนาบุคลากร**

**เป้าประสงค์**

มีการส่งเสริมบุคลากรให้ได้รับความรู้ โดยการส่งเข้ารับการฝึกอบรมในหน่วยงาน

ต่างๆ เพื่อพัฒนาบุคลากร เพื่อนำความรู้ที่ได้รับมาปรับใช้ในตำแหน่งของตนเอง

**กลยุทธ์**

ส่งพนักงานส่วนตำบล/พนักงานจ้าง เข้ารับการฝึกอบรม

**๕.นโยบายด้านการประเมินผลการปฏิบัติงาน**

**เป้าประสงค์**

เพื่อให้พนักงานส่วนตำบลได้รับการประเมินผลการปฏิบัติงาน เพื่อประกอบการ

เลื่อนขั้นเงินเดือน เลื่อนค่าตอบแทน และต่อสัญญาจ้าง

**กลยุทธ์**

ได้จัดทำแบบประเมินให้มีการดำเนินการให้เป็นประกาศหลักเกณฑ์และวิธีการ

ประเมินผลการปฏิบัติงานของพนักงานส่วนตำบล พนักงานครูหรือบุคลากรทางการศึกษา และพนักงานจ้าง สำหรับรอบการประเมินประจำปี งบประมาณนั้นๆ รวมถึงตามแนวทางของ

๕.๑ ประกาศคณะกรรมการพนักงานส่วนตำบลจังหวัดหนองบัวลำภู เรื่อง หลักเกณฑ์และเงื่อนไขเกี่ยวกับหลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ.๒๕๕๘ และที่แก้ไขเพิ่มเติม

๕.๒ ประกาศคณะกรรมการพนักงานส่วนตำบลจังหวัดหนองบัวลำภู เรื่อง หลักเกณฑ์ทั่วไปเกี่ยวกับพนักงานจ้าง ลงวันที่ ๓๐ มิถุนายน ๒๕๔๗ และแก้ไขเพิ่มเติม

๕.๓ ประกาศองค์การบริหารส่วนตำบลวังทอง เรื่องหลักเกณฑ์และวิธีการประเมินผลการปฏิบัติงานของพนักงานส่วนตำบลในสังกัดองค์การบริหารส่วนตำบลวังทอง

๕.๔ ประกาศอัตราร้อยละของฐานในการคำนวณที่ใช้เป็นเกณฑ์ในการคำนวณเพื่อเลื่อนเงินเดือนพนักงานครูและบุคลากรทางการศึกษาองค์การบริหารส่วนตำบลวังทอง

**๖.นโยบายส่งเสริมจริยธรรมและรักษาวินัยของบุคลากรในหน่วยงาน**

**เป้าประสงค์**

เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่น และ

พนักงานจ้างองค์การบริหารส่วนตำบลวังทอง ใช้ยึดถือปฏิบัติเป็นเครื่องกำกับ ความประพฤติ

**กลยุทธ์**

๑.ส่งเสริมให้บุคลากรปฏิบัติงานตามแผนการเสริมสร้างมาตรฐาน วินัยคุณธรรม จริยธรรมและป้องกันการทุจริต ประจำปีงบประมาณ ๒๕๖๕

**การดำเนินการ**

๑.แจ้งให้บุคลากรในสังกัดรับทราบถึงประมวลจริยธรรมข้าราชการส่วนท้องถิ่น และข้อบังคับองค์การบริหารส่วนตำบลวังทอง ว่าด้วยจรรยาบรรณข้อราชการส่วนท้องถิ่น

๒.ให้ผู้บังคับบัญชา มอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติ รวมถึงการควบคุม กำกับ ติดตาม และดูแลผู้ใต้บังคับบัญชาให้ปฏิบัติงานตามหลักเกณฑ์ แนวทาง ระเบียบและกฎหมายที่เกี่ยวข้อง

**๗.นโยบายด้านการสร้างความก้าวหน้าในสายอาชีพ**

**เป้าประสงค์**

๑. มีการสนับสนุนส่งเสริมพัฒนาทรัพยากรบุคคลเพื่อเพิ่มขีดความสามารถในการ

ปฏิบัติงานอย่างต่อเนื่อง ด้วยการส่งบุคลากรเข้ารับการอบรมในหลักสูตรต่างๆที่สอดคล้องกับแผนพัฒนาบุคลากร

๒. สนับสนุนให้บุคลากรได้รับการศึกษาต่อในระดับที่สูงขึ้น

๓. มีการติดตามและประเมินผลบุคลากรที่เข้ารับการฝึกอบรมทั้งก่อนและหลังการฝึกอบรม

**กลยุทธ์**

ส่งเข้ารับการฝึกอบรมในหลักสูตรต่างๆ

**๘.นโยบายด้านการพัฒนาคุณภาพชีวิต**

**เป้าประสงค์**

๑ส่งเสริมสวัสดิการและสิ่งอำนวยความสะดวกเพิ่มเติมที่ไม่ใช่สวัสดิการภาคบังคับ

ตามกฎหมาย

๒ ส่งเสริมและสนับสนุนการจัดทำโครงการศึกษาดูงานเพื่อเพิ่มประสิทธิภาพในการปฏิบัติงาน

๓. การจัดกิจกรรมภายในเพื่อเป็นการสร้างขวัญและกำลังใจในการทำงานในวันขึ้นปีใหม่ของทุกปี

๔. จัดทำโครงการกิจกรรม ๕ ส. เพื่อความปลอดภัยในด้านสุขภาพของพนักงาน

**กลยุทธ์**

ดำเนินการตามโครงการกิจกรรม ๕ ส.

นโยบายดังกล่าว ไม่มีงบประมาณในการดำเนินงาน